**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  COVID-19 infekcijas izplatības seku pārvarēšanas likuma (turpmāk – likums) 24. un 25.pants.  Ministru kabineta (turpmāk – MK) 2021.gada 18.marta sēdes protokollēmumu (Nr.28 38.§) “Informatīvais ziņojums “Par telpu nomu vakcinācijas nodrošināšanai””.  MK 2021.gada 24.marta sēdēs protokollēmums (prot.Nr.29 45.§) “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 28.janvāra sēdes protokola Nr.10 53.§ “Informatīvais ziņojums “Par telpu nomu vakcinācijas nodrošināšanai”” 3.punktu, Veselības ministrija 2021.gada 7.februārī iesniedza Finanšu ministrijā informāciju par Covid-19 vakcinācijas plāna indikatīvā finansējuma aprēķinu 2021.gadam. Savukārt, Veselības ministrija 2021.gada 20.februārī iesniedza Finanšu ministrijā aktualizētu informāciju par Covid-19 vakcinācijas plāna indikatīvā finansējuma aprēķinu 2021.gadam.  Papildus norādām, ka saskaņā ar Ministru kabineta 2021.gada 18.marta sēdes protokola Nr.28 38.§ “Informatīvais ziņojums “Par telpu nomu vakcinācijas nodrošināšanai”” 4.punktu, Veselības ministrija 2021.gada 28.martā iesniedza Finanšu ministrijā aktuālo informāciju par Covid-19 vakcinācijas plāna indikatīvā finansējuma aprēķinu 2021.gadam.  Savukārt, Ministru kabineta 2021.gada 24.marta sēdēs protokollēmuma (prot.Nr.29 45.§) “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” 5.punktā dots uzdevums – Vides aizsardzības un reģionālās attīstības ministrijai sadarbībā ar Finanšu ministriju un Veselības ministriju sagatavot un noteiktā kārtībā iesniegt izskatīšanai Ministru kabinetā priekšlikumus šā protokola 4. punktā minēto izdevumu segšanai no līdzekļiem neparedzētiem gadījumiem un iedzīvotāju ieņēmuma nodokļa pārpildes attiecīgās pašvaldības budžetā.  Lai nodrošinātu masveida vakcinācijas pret Covid-19 uzsākšanu ir nepieciešama atbilstoša infrastruktūra, turklāt epidemioloģiskās drošības nodrošināšanai vakcinācijas telpām jābūt ar plašu funkcionalitāti (atbilstoša platība, viegla piekļuve, plaša autostāvvietu novietne u.tml.).  Ņemot vērā Rīgas pilsētā un tās apkārtnē esošo lielo iedzīvotāju skaitu, lietderīgi ir piesaistīt arī privāto uzņēmēju piedāvātās telpas, kuru funkcionalitāte dažādos aspektos ir pārāka par Rīgas pilsētā pieejamiem pašvaldības īpašumiem.  Tika veikta tirgus izpēte un Nacionālais veselības dienests sadarbībā ar Veselības ministrijas Vakcinācijas projekta biroju ir izvērtējis un atzinis kā piemērotākās šādas telpas, kuras tiktu nomātas no privātpersonām:  1) Starptautiskais izstāžu centrs Ķīpsalā (adrese: Ķīpsalas iela 8, Rīga), (Iznomātājs - SIA „RTU-BT 1”, reģ.nr.40003325653, jur. adrese: Ķīpsalas iela 8, Rīga, LV-1048, Latvija);  2) ATTA CENTRE (adrese: Krasta iela 60, Rīga) (Iznomātājs - SIA “ANEKSO”, reģ.Nr. 40103553195, jur.adrese: Kurzemes prospekts 88 – 18, Rīga).  Minētie objekti ir izvēlēti, ņemot vērā pieejamās plašās telpas, funkcionalitāti, atrašanās vietu un pieejamo autostāvvietu skaitu. Tāpat ir apzinātās citas iespējamās telpas, kuras papildus nepieciešamības gadījumā varētu tikt izskatītas kā alternatīvs risinājums vai pat papildus kapacitātes nodrošināšanai, kas lielā mērā būs atkarīgs no Rīgas pašvaldības piešķirto telpu izmantošanas iespējām.  Telpu piesaiste masveida vakcinācijas centriem plānota 2. kārtās. Pirmie tika atvērti vakcinācijas centri ēkās ar maksimālu platību telpai, kuru var izmantot vienkopus (nesadalīta ar sienām), lai sasniegtu vakcinēšanas kapacitāti līdz 20 000 vakcinācijas nedēļā (180 – 360 vakcinācijas stundā). Pēc nepieciešamības, vadoties no pieejamo vakcīnu apjoma un nepieciešamības nodrošināt plašāku ģeogrāfisko pārklājumu un pieejamību iedzīvotājiem, tiks slēgti līgumi ar mazākas platības telpu īpašniekiem.  Būtiska ir iespēja nodrošināt vakcinācijas centra darbību periodā no 1. aprīļa līdz vismaz 30. augustam.  1. kārtā piesaistāmo telpu prasības: ar vienkopus izmantojamas telpas platību vismaz 5000 m2; bezmaksas stāvvietas vismaz 180 auto. Prasības aprēķinātas no mērķa kapacitātes 20 000 vakcinācijas nedēļā.  2. kārtā piesaistāmo telpu prasības: ar vienkopus izmantojamas telpas platību vismaz 1500 m2; bezmaksas stāvvietas vismaz 45 auto. Prasības aprēķinātas no mērķa kapacitātes 5 000 vakcinācijas nedēļā.  Veselības ministrija noteica pamatprasības pašvaldībām, kādam jāatbilst nacionāla mēroga vakcinācijas kompleksam:  • iespēja nodrošināt vienvirziena apmeklētāju plūsmu (ieeja nodalīta no izejas);  • telpu pieejamība cilvēkiem ar kustību traucējumiem vai ratiņkrēslos;  • apsildāma;  • platjoslas internet pieslēgums;  • telpas ir pietiekami apgaismotas un ar darbojošos mehānisko ventilāciju (pieteikumā obligāti norādīt ventilācijas sistēmas veiktspējas rādītājus);  • vakcinācijas telpā nedrīkst būt mīkstais grīdas segums, grīdām jābūt viegli dezinficējamām;  • vakcinācijas zāle/telpa;  • slēdzama vakcinācijas darbinieku telpa (virsdrēbēm, atpūtas brīžiem starp maiņām);  • labierīcības telpas gan apmeklētājiem, gan darbiniekiem (vēlams atsevišķas, taču atkarīgs no konkrētās ēkas);  • atsevišķa slēdzama un ar signalizāciju aprīkota vakcīnu uzglabāšanas telpa.  Atkarībā no masu vakcinācijas centra telpu konfigurācijas, ir iespējams zonu dalījums atsevišķās telpās vai apvienojot tās.  Latvijas pašvaldības izvērtēja noteiktās prasības un savas iespējas, tai skaitā, ekonomisko pamatotību, un iesniedza savus piedāvājumus Veselības ministrijā.  Veselības ministrija apkopoja pašvaldību iesniegto informāciju (skatīt anotācijas pielikumu).  Lai sasniegtu lielāku vakcinēšanas aptveri atbilstoši Veselības ministrijas plānotājai vakcinēšanas kapacitātei, tiek izvēlēti gan mazāka izmēra centri, gan lielākā izmēra centri (Rīgā un citos reģionos Latvijā), kas nodrošina ne tikai masu vakcināciju, bet arī ģeogrāfisko pieejamību. Gadījumā, ja blīvi apdzīvotās vietās (Rīgas apkaimēs) nebūs iespējams atrast piemērotas telpas vakcinācijas centra izveidei pašvaldības izglītības iestāžu vai citās telpās, tad tiks izskatīta iespēja izveidot mobilos vakcinācijas punktus – teltis. Proti, pašvaldībām, veidojot masu vakcinācijas centrus, ir jāspēj nodrošināt to atbilstību masveida vakcinācijas centru plānošanas vadlīnijas prasībām un vienlaikus ievērot Covid-19 izplatības ierobežošanas pasākumus, lai centru darbība būtu droša un vakcinācija norisinātos pēc iespējas ātrāk un efektīvāk. Ņemot vērā vadlīniju prasības, Latvijas pašvaldības vērtēja iespējas, kurās telpas tās var izveidot vakcinācijas centrus.  Šobrīd kopējais centru skaits plānots 37 vietas, tai skaitā arī Starptautiskais izstāžu centrs Ķīpsala un ATTA Centrs, ar vakcinēšanas kapacitāti līdz 147 500 vakcinācijas nedēļā. Izvēlētie risinājumi ir ekonomiski pamatoti un atbilstoši masveida vakcinācijas centru plānošanas vadlīnijas prasībām. Līdz ar to, kopējais indikatīvais finansējums veido 5 587 529 *euro*, aprēķins ir indikatīvs, jo notiek intensīvs darbs ar pašvaldībām par vakcinācijas centra izveidošanu un uzturēšanu. Daļa no izmaksām ir mainīgas (piemēram, komunālie maksājumi, uzkopšana, dezinfekcija) un to apmērs būs atkarīgs no Latvijā pieejamo vakcīnu daudzuma un attiecīgi vakcinācijas centru darba intensitātes.  Informatīvajā ziņojumā “Informatīvais ziņojums “Par Covid-19 vakcinācijas plānu””, kas skatīts Ministru kabineta 2021.gada 28.janvāra sēdē (protokols Nr.10 53.paragrāfs) ir norādīts, ka atbilstoši Eiropas zāļu aģentūra plānotajam vakcīnu reģistrācijas grafikam un vakcīnu ražotāju sniegtajām vakcīnu piegādes aplēsēm, tiek prognozēts, ka optimistiskākajā scenārijā 2021.gada 3. ceturkšņa beigās varētu tikt piegādāts pietiekams vakcīnu apjoms, kas pietiktu visu Latvijas pieaugušo iedzīvotāju vakcinācijas pabeigšanai (saņemtas 1-2, atbilstoši vakcīnu lietošanas instrukcijai), nodrošinot visu riska grupu un prioritāri vakcinējamo iedzīvotāju vakcināciju (apmēram 70% no visiem pieaugušajiem iedzīvotājiem) līdz jūlija beigām un pārējo personu no 16 gadu vecuma (vecums, no kura rekomendēts uzsākt vakcināciju ar atsevišķām vakcīnām) iedzīvotāju vakcināciju, kas ir apmēram 80% no kopējā iedzīvotāju skaita.  Papildus minētajam, ir arī jāapzinās risks, ka, gūstot papildus informāciju par vakcinācijas efektivitāti un noturību, var tikt rekomendēts veikt revakcināciju vai atkārtoti vakcinēt konkrētas sabiedrības grupas 2021.gada otrajā pusē. Šādā gadījumā būs nepieciešams lielāks vakcīnu skaits un būs ilgāk jāorganizē vakcinācijas aktivitātes.  Saistībā ar iepriekš minēto, ir ļoti apgrūtinoši prognozēt kopējo nepieciešamo finansējumu Covid-19 vakcinācijas plāna realizācijai, tai skaitā vakcīnu ievadei.  Ja ir nepieciešams saglabāt Covid-19 vakcinācijas plāna indikatīvā finansējuma 2021.gadam apjomu 166,1 milj. *euro* apmērā, aktuālajā Covid-19 vakcinācijas plāna indikatīvā finansējuma 2021.gadam sadalījumā pa informatīvajā ziņojumā minētajiem pasākumiem pārplānojam finansējumu vakcīnu ievades izmaksām 2021.gadam 2 737 529 *euro* apmērā, ņemot vērā aktualizētās Nacionāla mēroga vakcinācijas kompleksa izmaksas, kas indikatīvi plānotas 5 587 529 *euro* apmērā (kas par 2 737 529 *euro* pārsniedz Covid-19 vakcinācijas plāna indikatīvā finansējuma aprēķinā iekļauto finansējumu).  Lai nodrošinātu Nacionāla mēroga vakcinācijas kompleksus 2021.gadā nepieciešams finansējums 5 587 529 *euro* apmērā, tai skaitā, ja nepieciešams saglabāt Covid-19 vakcinācijas plāna indikatīvā finansējuma 2021.gadam apjomu 166,1 milj. euro apmērā, 2 737 529 *euro* tiek pārplānoti no finansējuma vakcīnu ievades izmaksām 2021.gadam un 2 850 000 *euro* Covid-19 vakcinācijas plānā bija iezīmēti Nacionāla mēroga vakcinācijas kompleksa izmaksām.   1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz **1 036 913 *euro***apmērā, lai nodrošinātu nacionāla mēroga vakcinācijas kompleksu darbību. 2. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai finansējumu, kas nepārsniedz **4 550 616 *euro*** apmērā, lai segtu izdevumus, kas pašvaldībām radušies 2021.gadā, nodrošinot nacionāla mēroga vakcinācijas kompleksu darbību.   3. Veselības ministrijai un Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. un 2.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.  4. Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1. un 2.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  Ņemot vērā, ka ar šo MK rīkojuma projektu tiek plānots sadalīt finansējumu nacionāla mēroga vakcinācijas kompleksu darbības nodrošināšanai starp Veselības ministriju un Vides aizsardzības un reģionālās attīstības ministriju, līdz ar to Veselības ministrija nedēļas laikā iesniegs Finanšu ministrijā aktualizēto informāciju par nepieciešamo finansējumu nacionāla mēroga vakcinācijas kompleksu, aktualizējot iepriekš Finanšu ministrijā iesniegto Covid-19 vakcinācijas plāna indikatīvā finansējuma aprēķinu 2021.gadam sadalījumā par resoriem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Vides aizsardzības un reģionālās attīstības ministrija, Nacionālais veselības dienests un publiskas personas kapitālsabiedrības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2023. gadam | izmaiņas, salīdzi-  not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 5 587 529 | 0 | 0 | 0 | 0 | 0 |
| 2.1. valsts pamatbudžets | 0 | 5 587 529 | 0 | 0 | 0 | 0 | 0 |
| Veselības ministrijai | 0 | 1 036 913 | 0 | 0 | 0 | 0 | 0 |
| Vides aizsardzības un reģionālās attīstības ministrijai | 0 | 4 550 616 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 587 529 | 0 | 0 | 0 | 0 | 0 |
| 3.1. valsts pamatbudžets | 0 | -1 036 913 | 0 | 0 | 0 | 0 | 0 |
| Veselības ministrijai | 0 | -4 550 616 | 0 | 0 | 0 | 0 | 0 |
| Vides aizsardzības un reģionālās attīstības ministrijai | 0 | -5 380 146 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 5 587 529 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz **1 036 913 *euro***apmērā, lai nodrošinātu nacionāla mēroga vakcinācijas kompleksu darbību. 2. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai finansējumu, kas nepārsniedz **4 550 616 *euro*** apmērā, lai segtu izdevumus, kas pašvaldībām radušies 2021.gadā, nodrošinot nacionāla mēroga vakcinācijas kompleksu darbību.   3. Veselības ministrijai un Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. un 2.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.  4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veikt apropriācijas izmaiņas.  Detalizētu aprēķinu skatīt anotācijas pielikumā.  Nacionālā mēroga vakcinācijas centru izmaksas ir sedzamas no š.g. 1.aprīļa atbilstoši faktiski nepieciešamajam apmēram. Veselības ministrija pirms iesniegšanas Vides aizsardzības un reģionālās attīstības ministrijai apkopo un izvērtē pašvaldību pieprasījumus par faktiskajiem izdevumiem, kas tieši saistīti ar vakcinācijas centru izveidošanu un uzturēšanu. Vides aizsardzības un reģionālās attīstības ministrija kompensēs pašvaldībām faktiski veiktās izmaksas, kas tieši saistītas ar vakcinācijas centru izveidošanu un uzturēšanu, nepārsniedzot 4 550 616 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi 2021.gadā tiks veikti Veselības ministrijas un Vides aizsardzības un reģionālās attīstības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Vides aizsardzības un reģionālās attīstības ministrija, Nacionālais veselības dienests un publiskas personas kapitālsabiedrības.. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre D. Mūrmane-Umbraško

Belovs 67876005

[igors.belovs@vm.gov.lv](mailto:igors.belovs@vm.gov.lv)